internet vaartha 168 Views
– అనురాగ్‌ ఠాకూర్‌
న్యూఢిల్లీ : గులాబి బంతులతో టెస్టు మ్యాచ్‌ ఈ హోం సిరీస్‌లో ఉండదని భారత క్రికెట్‌ నియంత్రణ బోర్డు అధ్యక్షుడు అనురాగ్‌ ఠాకూర్‌ స్పష్టం చేశాడు. కాగా ఈ వరుస హోం సిరీస్‌లల భాగంగా భారత్‌ మొత్తం 13 టెస్టులు ఆడాల్సి ఉండగా మొదటి టెస్టు న్యూజిలాండ్‌తో కాన్పూర్‌లో ముగిసింది.వచ్చే ఏడాది మార్చి వరకు కొనసాగతే ఈ టెస్టు సిరీస్‌ల పరంపరలో ఒక మ్యాచ్‌ని డే అండ్‌ నైట్‌ ఈవెంట్‌గా మారుస్తారని ఊహాగానాలు వినిపించాడు.ఈ మ్యాచ్‌లోనే సంప్రదాయ సిద్దమైన ఎర్ర బంతి స్థానంలోనే గులాబి బంతిని వాడతారని బోర్డు వర్గాలు పేర్కొన్నట్లు వార్తలు వచ్చాయి. అయితే ఈ వాదనలకు ఠాకూర్‌ తెరదించాడు.కాగా తాజా హోం సిరీస్‌లో గులాబి బంతులతో టెస్టును ఆడించాలన్న ఆలోచన బిసిసిఐకి లేదని అతను స్పష్టం చేశాడు.దులీప్‌ ట్రోఫీని డే అండ్‌ నైట్‌ ఈవెంట్‌గా మార్చి గులాబి బంతులతో ఆడించడం సత్పలితాన్ని ఇస్తుందని ఠాకూర్‌ పేర్కొన్నాడు. అయితే టెస్టును కూడా మన దేశంలో డే అండ్‌ నైట్‌ మ్యాచ్‌గా నిర్వహిం చాలన్న దానిపై తొందర పాటు నిర్ణయాలు ఉండవని తేల్చి చెప్పాడు. అన్ని కోణాల్లో దీని గురించి ఆలోచించాల్సిన అవరసం ఉండదన్నాడు. టివిలో మ్యాచ్‌ల ప్రత్యక్ష ప్రసారం జరిగే సమయాల్లో గులాబి బంతి ప్రేక్షకులక స్పష్టంగా కనిపిస్తుందా లేదా? గులాబి బంతు లతో టెస్టులను మరింత ఆకర్షణీయంగా తీర్చిదిద్దగలమా? టెస్టు క్రికెట్‌పై పింక్‌ బాల్స్‌ ప్రభావం ఏ విధంగా ఉంటుంది? అనే ప్రశ్నలకు సమాధానం వెతుక్కోవాల్సిన అవసరం ఉందన్నాడు. అన్ని రకాలుగా ఆలోచించి, అభిప్రాయాలు సేకరించ అద్యయనం చేసిన తరువాతనే గులాభి బంతులతో స్వదేశంలో టీమిండియా టెస్టు మ్యాచ్‌లు ఆడే అంశంపై ఒక నిర్ణయం తీసుకుంటామని ఠాకూర్‌ పేర్కొన్నాడు.